CELEX: 42014X0618(01)
Language: bg
Date: 2014-06-18 00:00:00
Title: Правило № 130 на Икономическата комисия за Европа на Организацията на обединените нации (ИКЕ на ООН) — Единни предписания относно одобряването на моторните превозни средства по отношение на системата за предупреждение при напускане на лентата за движение (LDWS)

18.6.2014   
            
            
               BG
            
            
               Официален вестник на Европейския съюз
            
            
               L 178/29
            
         Само оригиналните текстове на ИКЕ на ООН имат правно действие съгласно международното публично право. Статутът и датата на влизане в сила на настоящото правило следва да се проверят в последната версия на документа на ИКЕ на ООН относно статута — TRANS/WP.29/343, който е на разположение на следния електронен адрес:
   http://www.unece.org/trans/main/wp29/wp29wgs/wp29gen/wp29fdocstts.html
   Правило № 130 на Икономическата комисия за Европа на Организацията на обединените нации (ИКЕ на ООН) — Единни предписания относно одобряването на моторните превозни средства по отношение на системата за предупреждение при напускане на лентата за движение (LDWS)
   Дата на влизане в сила: 9 юли 2013 г.
   СЪДЪРЖАНИЕ
   ПРАВИЛО
   
               1.
            
            Обхват
            
         
               2.
            
            Определения
            
         
               3.
            
            Заявление за одобряване
            
         
               4.
            
            Одобряване
            
         
               5.
            
            Спецификации
            
         
               6.
            
            Процедура на изпитване
            
         
               7.
            
            Изменение на типа превозно средство и разширяване на одобряването
            
         
               8.
            
            Съответствие на производството
            
         
               9.
            
            Санкции при несъответствие на производството
            
         
               10.
            
            Окончателно прекратяване на производството
            
         
               11.
            
            Наименования и адреси на техническите служби, отговарящи за провеждане на изпитванията за одобряване, и на органите по одобряването на типа
            
         ПРИЛОЖЕНИЯ
   
               1.
            
            Съобщение
            
         
               2.
            
            Оформление на маркировките за одобряване
            
         
               3.
            
            Идентификация на видимата маркировка на лентата за движение
            
         1.   ОБХВАТ
   Настоящото правило се прилага към системата за предупреждение при напускане на лентата за движение на превозните средства от категории M2, N2, M3 и N3
       (1).
   2.   ОПРЕДЕЛЕНИЯ
   За целите на настоящото правило:
   2.1.   „одобряване на тип превозно средство“ е цялата процедура, при която договаряща страна по Спогодбата удостоверява, че даден тип превозно средство отговаря на техническите изисквания от настоящото правило;
   2.2.   „тип превозно средство по отношение на неговата система за предупреждение при напускане на лентата за движение“ е категория превозни средства, които не се различават по такива основни характеристики, като:
   
               а)
            
            
               търговското наименование или марка на производителя,
            
         
               б)
            
            
               характеристиките на превозното средство, които влияят значително на функционирането на системата за предупреждение при напускане на лентата за движение,
            
         
               в)
            
            
               типа и конструкцията на системата за предупреждение при напускане на лентата за движение;
            
         2.3.   „система за предупреждение при напускане на лентата за движение (LDWS)“ е система, която предупреждава водача за неволно отклонение на превозното средство от следваната от него лента на движение;
   2.4.   „лента за движение“ е една от надлъжните ивици, на които е разделено пътното платно (показано в приложение 3);
   2.5.   „видима маркировка на лентата за движение“ е ограничителната маркировка, целенасочено поставена в края на лентата за движение, която е непосредствено видима от водача при управление (напр. не е покрита със сняг и др.);
   2.6.   „скорост на отклонение“ е скоростта, с която изпитваното превозно средство подхожда под прав ъгъл към видимата маркировка на лентата за движение в момента на подаване на предупредителния сигнал;
   2.7.   „общо пространство“ е зона, в която действието на две или повече информационни функции (напр. символи) може да бъде показано, но не едновременно.
   3.   ЗАЯВЛЕНИЕ ЗА ОДОБРЯВАНЕ
   3.1.   Заявлението за одобряване на тип превозно средство по отношение на LDWS трябва да се подаде от производителя на превозното средство или от негов упълномощен представител.
   3.2.   То се придружава от посочените по-долу документи в три екземпляра и включва следното:
   
               3.2.1.
            
            
               описание на типа превозно средство по отношение на характеристиките по точка 5 по-долу заедно с чертежи с размерите и документацията по точки 6.2.3.2 и 6.2.3.3 по-долу. Трябва да се посочат цифрите и/или символите, които идентифицират типа превозно средство.
            
         3.3.   На техническата служба, извършваща изпитванията за одобряване, се представя превозно средство, което е представително за одобрявания тип превозно средство.
   4.   ОДОБРЯВАНЕ
   4.1.   Ако типът превозно средство, представен за одобряване съгласно настоящото правило, отговаря на изискванията по точка 5 по-долу, се издава одобряване за този тип превозно средство.
   4.2.   За всеки одобрен тип превозно средство се определя номер на одобряване. Първите две цифри от него (00 за Правилото в първоначалния му вариант) обозначават серията от изменения, включващи най-новите основни технически изменения, внесени в Правилото към момента на издаване на одобряването. Една и съща договаряща страна не може да дава същия номер на еднакъв тип превозно средство, оборудвано с друг тип система за предупреждение при напускане на лентата за движение, или на друг тип превозно средство.
   4.3.   Страните по Спогодбата, прилагащи настоящото правило, се уведомяват за всяко одобряване, разширяване, отказ или отменяне на одобряване в съответствие с настоящото правило, като изпращат образеца по модела от приложение 1 и снимки и/или чертежи, представени от заявителя във формат, не по-голям от A4 (210 × 297 mm), или сгънати в такъв формат и в подходящ мащаб.
   4.4.   На видно и леснодостъпно място, посочено във формуляра за одобряване, на всяко превозно средство, което съответства на одобрен съгласно настоящото правило тип, се поставя международна маркировка за одобряване, отговаряща на модела по приложение 2 и състояща се от:
   
               4.4.1.
            
            
               окръжност около буквата „Е“, следвана от отличителния номер на държавата, издала одобряването (2);
            
         
               4.4.2.
            
            
               нòмера на настоящото правило, следван от буквата „R“, тире и нòмера на одобряване, отдясно на окръжността по точка 4.4.1 по-горе.
            
         4.5.   Ако превозното средство съответства на тип превозно средство, одобрен съгласно едно или няколко други правила, приложени към Спогодбата, не е необходимо да се повтаря символът, указан в точка 4.4.1 по-горе, в държавата, издала одобряването съгласно настоящото правило. В такъв случай номерата на Правилото и одобряването, както и допълнителните символи трябва да се нанесат във вертикални колони вдясно от символа по точка 4.4.1 по-горе.
   4.6.   Маркировката за одобряване трябва да е ясно четлива и незаличима.
   4.7.   Маркировката за одобряване се поставя в близост до табелата с данни за превозното средство или върху нея.
   5.   СПЕЦИФИКАЦИИ
   5.1.   Общи разпоредби
   5.1.1.   Всяко превозно средство, оборудвано с LDWS, която съответства на определението по точка 2.3 по-горе, трябва да отговаря на изискванията, посочени в точки 5.1 — 5.5 от настоящото правило.
   5.1.2.   Ефективността на LDWS не трябва да се влияе неблагоприятно от магнитни или електрически полета. Това се доказва чрез спазване на разпоредбите от серия от изменения 03 към Правило № 10.
   5.2.   Изисквания към експлоатационните характеристики
   5.2.1.   Винаги когато е активирана системата, както е посочено в точка 5.2.3 по-долу, LDWS трябва да подаде на водача предупредителен сигнал, ако превозното средство пресече видимата маркировка на лентата за движение, в която се движи, по път, представляващ права или крива, чиято маркировка на вътрешната лента за движение е с радиус не по-малък от 250 m, когато не е имало целенасочена причина за това. По-конкретно:
   5.2.1.1.   системата трябва да подаде на водача предупреждението по точка 5.4.1 по-долу при изпитване в съответствие с разпоредбите от точка 6.5 по-долу (изпитване на предупреждението при напускане на лентата за движение), като маркировките на лентата за движение отговарят на посоченото в точка 6.2.3 по-долу;
   5.2.1.2.   изискването за посоченото в точка 5.2.1 по-горе предупреждение може да не се спазва при наличието на действие от страна на водача, което показва намерение за отклонение от лентата за движение.
   5.2.2.   Също така системата трябва да подаде на водача предупреждението по точка 5.4.2 по-долу при изпитване в съответствие с разпоредбите от точка 6.6 по-долу (изпитване за откриване на неизправност). Сигналът трябва да бъде непрекъснат.
   5.2.3.   LDWS трябва да се активира най-малко при скорост над 60 km/h, освен ако е ръчно дезактивирана в съответствие с точка 5.3 по-долу.
   5.3.   Ако превозното средство е оборудвано със средство за дезактивиране на LDWS, при необходимост трябва да са изпълнени следните условия:
   
               5.3.1.
            
            
               LDWS трябва автоматично да се активира отново при всяко следващо запалване (положение „включено“ (работа) на превозното средство;
            
         
               5.3.2.
            
            
               непрекъснат визуален предупредителен сигнал трябва да информира водача, че LDWS е дезактивирана. За тази цел може да се използва жълтият предупредителен сигнал по точка 5.4.2 по-долу.
            
         5.4.   Подаване на предупрежденията
   5.4.1.   Посоченото в точка 5.2.1 по-горе предупреждение при напускане на лентата за движение трябва да се забелязва от водача и да се подава:
   
               а)
            
            
               поне чрез два вида предупредителни сигнали измежду следните: визуални, звукови или тактилни, или
            
         
               б)
            
            
               чрез един вид предупредителни сигнали — тактилни или визуални, с пространствено указване на посоката на неволно отклонение на превозното средство.
            
         5.4.1.1.   Когато за предупреждение при напускане на лентата за движение се използва визуален сигнал, е допустимо да се използва посоченият в точка 5.4.2 по-долу предупредителен сигнал за неизправност в режим на мигане.
   5.4.2.   Посоченият в точка 5.2.2 по-горе предупредителен сигнал за неизправност трябва да е жълт визуален предупредителен сигнал.
   5.4.3.   Визуалните предупредителни сигнали на LDWS трябва да се активират, когато контактният ключ е в положение „включено“ (работа) или когато е в положение между „включено“ (работа) и „запалване“, което е определено от производителя като положение за проверка (задействане на системата (включено захранване). Това изискване не се прилага към предупредителните сигнали, показвани в общо пространство.
   5.4.4.   Визуалните предупредителни сигнали трябва да са видими дори на дневна светлина; водачът трябва да може лесно да проверява от своето място дали сигналите функционират задоволително.
   5.4.5.   Когато на водача се подава визуален предупредителен сигнал, който показва, че LDWS е временно неактивна, например поради неблагоприятни атмосферни условия, сигналът трябва да е непрекъснат. За тази цел може да се използва предупредителният сигнал за неизправност по точка 5.4.2 по-горе.
   5.5.   Разпоредби за периодичната техническа проверка
   5.5.1.   При периодичната техническа проверка трябва да е възможно да се потвърди правилното функциониране на LDWS посредством визуално наблюдение на състоянието, в което се намира предупредителният сигнал за неизправност след преместване на контактния ключ в положение на включено захранване (изключен — системата е в изправност, включен — наличие на неизправност в системата).
   В случай че предупредителният сигнал за неизправност е в общо пространство, трябва да се провери дали то е в изправно състояние, преди да се извърши проверка на състоянието на предупредителния сигнал за неизправност.
   5.5.2.   По време на одобряването на типа трябва да се представи описание на избраните от производителя средства за защита срещу непозволено изменение на действието на предупредителния сигнал за неизправност, като се спазва изискването за поверителност на предоставената информация.
   Като алтернативен вариант това изискване за защита се счита за изпълнено, когато има допълнително средство за проверка на правилното функциониране на LDWS.
   6.   ПРОЦЕДУРА НА ИЗПИТВАНЕ
   6.1.   Производителят трябва да представи кратка информация под формата на документация с данни за основните проектни характеристики на системата и ако е приложимо — начина за свързването ѝ с други системи на превозното средство. Трябва да се обясни функционирането на системата, като в документацията се описва как се проверява нейното функционално състояние, дали тя оказва влияние на други системи на превозното средство, както и използваният метод(и) за определяне на ситуациите, при които ще се подава предупредителен сигнал за неизправност.
   6.2.   Условия на изпитването
   6.2.1.   Изпитването се провежда на равна и суха бетонна или асфалтова повърхност.
   6.2.2.   Температурата на околната среда трябва да е между 0 °С и 45 °С.
   6.2.3.   Видима маркировка на лентата за движение
   6.2.3.1.   Видимата маркировка на лентата за движение, използвана при посочените в точка 6.5 по-долу изпитвания на предупреждението при напускане на лентата за движение, трябва да е от една от тези, избрани от договарящите страни и посочени в приложение 3 към настоящото правило, като маркировката трябва да е в добро състояние и от материал, отговарящ на стандарта за видимата маркировка на лентата за движение, прилаган в съответната договаряща страна. Разположението на използваната при изпитването видима маркировка на лентата за движение трябва да се отбележи.
   6.2.3.2.   Чрез документация производителят на превозното средство трябва да докаже съответствието с всички други маркировки на лентите за движение, посочени в приложение 3 към настоящото правило. Тази документация се прилага към протокола от изпитването.
   6.2.3.3.   Когато типът превозно средство може да се оборудва с различни варианти на LDWS със специфични за съответния регион настройки, чрез документация производителят на превозното средство трябва да докаже, че изискванията на настоящото правило са изпълнени при всички варианти.
   6.2.4.   Изпитването трябва да се извърши при условия на видимост, които позволяват безопасно управление при изискваната за изпитването скорост.
   6.3.   Условия, свързани с превозното средство
   6.3.1.   Маса по време на изпитването
   Превозното средство може да се изпита при всякакво натоварване, като разпределението на масата по осите трябва да е това, което е посочено от производителя на превозното средство, без да се превишава която и да е от допустимите максимални маси за всяка от осите. След започване на процедурата на изпитване не се позволяват изменения. Чрез документация производителят на превозното средство трябва да докаже, че системата функционира при всякакво натоварване.
   6.3.2.   Превозното средство се изпитва при препоръчаното от производителя му налягане на гумите.
   6.3.3.   Когато LDWS дава възможност за настройване от ползвателя на прага на задействане на предупреждението, определеното в точка 6.5 по-долу изпитване трябва да се извърши при максималната настройка на този праг. След започване на процедурата на изпитване не се позволяват изменения.
   6.4.   Изпитване за проверка на визуалния предупредителен сигнал
   При неподвижно превозно средство трябва да се провери дали визуалният предупредителен сигнал(и) отговаря на изискванията по точка 5.4.3 по-горе.
   6.5.   Изпитване на предупреждението при напускане на лентата за движение
   6.5.1.   Превозното средство трябва да се управлява плавно при скорост 65 km/h +/– 3 km/h в центъра на изпитвателната лента за движение, така че превозното средство да е стабилно.
   При поддържане на указаната скорост превозното средство бавно се отклонява наляво или надясно при скорост на отклонение между 0,1 и 0,8 m/s, така че да пресече маркировката на лентата за движение. Изпитването се повтаря при различни стойности на скоростта на отклонение в диапазона 0,1 — 0,8 m/s.
   Тези изпитвания трябва да се повторят, като превозното средство се отклонява в обратната посока.
   6.5.2.   LDWS трябва да подаде посоченото в точка 5.4.1 по-горе предупреждение при напускане на лентата за движение най-късно когато външната страна на гумата на предното колело на превозното средство, което е най-близо до маркировката на лентата за движение, пресече линия, отстояща на 0,3 m от външния ръб на видимата маркировка на лентата за движение, спрямо която превозното средство се отклонява.
   6.6.   Изпитване за откриване на неизправност
   6.6.1.   Симулира се неизправност на LDWS, например чрез прекъсване на захранването на някой от компонентите на LDWS или чрез прекъсване на електрическите връзки между компонентите на LDWS. При симулиране на неизправност на LDWS не се прекъсват електрическите връзки, използвани за подаване на посочения в точка 5.4.2 по-горе предупредителен сигнал за неизправност, както и за посоченото в точка 5.3 по-горе средство за дезактивиране на LDWS.
   6.6.2.   Посоченият в точка 5.4.2 по-горе предупредителен сигнал за неизправност трябва да се активира и да остане в активирано състояние по време на движението на превозното средство, като се активира отново след следващ цикъл на изключване — включване на запалването, докато е налице симулираната неизправност.
   6.7.   Изпитване за дезактивиране на системата
   6.7.1.   Ако превозното средство е оборудвано със средство за дезактивиране на LDWS, контактният ключ се поставя в положение „включено“ (работа) и LDWS се дезактивира. Посоченият в точка 5.3.2 по-горе предупредителен сигнал трябва да се активира. Контактният ключ се поставя в положение „изключено“. След това контактният ключ се поставя отново в положение „включено“ (работа) и се проверява дали по-рано активираният предупредителен сигнал не е отново активиран, като по този начин се установява, че LDWS е отново активирана, както е посочено в точка 5.3.1 по-горе. Ако системата за запалване се активира посредством „ключ“, посоченото по-горе изискване трябва да бъде изпълнено, без ключът да се изважда.
   7.   ИЗМЕНЕНИЕ НА ТИПА ПРЕВОЗНО СРЕДСТВО И РАЗШИРЯВАНЕ НА ОДОБРЯВАНЕТО
   7.1.   Органът по одобряването на типа, който е одобрил типа превозно средство, се уведомява за всяко изменение на типа превозно средство съгласно определението по точка 2.2 от настоящото правило. Тогава органът по одобряването на типа може:
   
               7.1.1.
            
            
               да прецени, че направените изменения нямат неблагоприятно отражение върху условията за издаване на одобряването, и да издаде разширяване на одобряването;
            
         
               7.1.2.
            
            
               или да прецени, че направените изменения имат отражение върху условията за издаване на одобряването и налагат извършването на допълнителни изпитвания или проверки, преди да се издаде разширяване на одобряването.
            
         7.2.   Потвърждението или отказът за одобряване, в което се посочват съответните изменения, се съобщава съгласно процедурата по точка 4.3 по-горе на договарящите страни по Спогодбата, прилагащи настоящото правило.
   7.3.   Органът по одобряването на типа трябва да информира останалите договарящи страни за разширяването, като за целта използва съобщението, чийто модел е даден в приложение 1 към настоящото правило. За всяко разширяване той определя сериен номер, който се нарича „номер на разширяването“.
   8.   СЪОТВЕТСТВИЕ НА ПРОИЗВОДСТВОТО
   8.1.   Процедурите за съответствие на производството трябва да отговарят на общите разпоредби, определени в член 2 и допълнение 2 към Спогодбата (E/ECE/324-E/ECE/TRANS/505/Rev.2), като се спазват следните изисквания:
   8.2.   всяко превозно средство, одобрено по настоящото правило, трябва да се произвежда така, че да съответства на одобрения тип, като отговаря на изискванията по точка 5 по-горе;
   8.3.   органът по одобряването на типа, който е издал одобряването, може по всяко време да проверява методите за контрол на съответствието, прилагани във всеки един производствен обект. Нормалната честота на тези проверки е веднъж на всеки две години.
   9.   САНКЦИИ ПРИ НЕСЪОТВЕТСТВИЕ НА ПРОИЗВОДСТВОТО
   9.1.   Одобряването, издадено по отношение на тип превозно средство съгласно настоящото правило, може да се отмени, ако не са спазени изискванията по точка 8 по-горе.
   9.2.   Ако договаряща страна отмени издадено от нея одобряване, тя трябва незабавно да уведоми за това останалите договарящи страни, прилагащи настоящото правило, като им изпрати съобщението по образеца от приложение 1 към настоящото правило.
   10.   ОКОНЧАТЕЛНО ПРЕКРАТЯВАНЕ НА ПРОИЗВОДСТВОТО
   Ако притежателят на одобряването напълно прекрати производството на тип превозно средство, одобрен в съответствие с настоящото правило, той трябва да уведоми за това органа по одобряването на типа, издал одобряването, който на свой ред уведомява останалите договарящи страни по Спогодбата, прилагащи настоящото правило, чрез съобщението по образеца от приложение 1 към настоящото правило.
   11.   Наименования и адреси на техническите служби, отговарящи за провеждане на изпитванията за одобряване, и на органите по одобряването на типа
   Договарящите страни по Спогодбата, прилагащи настоящото правило, съобщават на секретариата на Организацията на обединените нации наименованията и адресите на техническите служби, отговарящи за провеждане на изпитванията за одобряване, и на органите по одобряването на типа, които издават одобряванията и на които трябва да се изпращат формулярите, удостоверяващи одобряването, разширяването, отказа или отменянето на одобрявания.
   
      (1)  Съгласно определението в раздел 2 от Консолидираната резолюция за конструкцията на превозните средства (R.E.3), (документ TRANS/WP.29/78/Rev.2, para.2) — www.unece.org/trans/main/wp29/wp29wgs/wp29gen/wp29resolutions.html.
   
      (2)  Отличителните номера на договарящите страни по Спогодбата от 1958 г. са дадени в приложение 3 към Консолидираната резолюция за конструкцията на превозните средства (R.E.3), документ ECE/TRANS/WP.29/78/Rev.2/Amend.3 — www.unece.org/trans/main/wp29/wp29wgs/wp29gen/wp29resolutions.html.
   
      ПРИЛОЖЕНИЕ 1
      
         
   
   
      ПРИЛОЖЕНИЕ 2
      ОФОРМЛЕНИЕ НА МАРКИРОВКИТЕ ЗА ОДОБРЯВАНЕ
      (вж. точки 4.4 — 4.4.2 от настоящото правило)
      
         
      Гореизобразената маркировка за одобряване, нанесена върху превозно средство, показва, че типът превозно средство е одобрен в Белгия (E 6) по отношение на LDWS съгласно Правило № 130. Първите две цифри на номера на одобряването показват, че одобряването е издадено в съответствие с изискванията на Правило № 130 в първоначалния му вариант.
   
   
      ПРИЛОЖЕНИЕ 3
      ИДЕНТИФИКАЦИЯ НА ВИДИМАТА МАРКИРОВКА НА ЛЕНТАТА ЗА ДВИЖЕНИЕ
      
                  1.
               
               
                  За целите на изпитването за одобряване по точки 6.2.3 и 6.5 от настоящото правило, широчината на изпитвателната лента за движение трябва да е по-голяма от 3,5 m.
               
            
                  2.
               
               
                  Приема се, че посочените в таблица 1 по-долу видими маркировки на лентата за движение са бели, освен ако е установено друго в настоящото приложение.
               
            
                  3.
               
               
                  Таблица на определените видими маркировки на лентата за движение, които трябва да се използват за изпитването за одобряване съгласно точки 6.2.3 и 6.5 от настоящото правило.
               
            
         Таблица 1
      
      
                  Шарка
               
               
                  Държава
               
               
                  Широчина
               
            
                  Маркировка от лявата страна на лентата за движение
               
               
                  Осева линия
               
               
                  Маркировка от дясната страна на лентата за движение
               
               
                  Маркировка от лявата страна на лентата за движение
               
               
                  Осева линия
               
               
                  Маркировка от дясната страна на лентата за движение
               
            
                  Широчина на лентата за движение
               
               
                  Определяне на широчината на лентата за движение за целите на настоящото правило
               
               
                   
               
            
                  
                     
               
               
                  КАНАДА
               
               
                  
                     
               
            
                  
                     
                  Осеви линии — жълти, дясна страна на лентата за движение — бяла, лява страна на лентата за движение — жълта
               
               
                  КАНАДА
                  Движение в обратната посока
               
               
                  
                     
               
            
                  
                     
                  Осеви линии — жълти, дясна страна на лентата за движение — бяла, лява страна на лентата за движение — жълта
               
               
                  КАНАДА
                  Движение в същата посока
               
               
                  
                     
               
            
                  
                     
                  Осеви линии — жълти, дясна страна на лентата за движение — бяла, лява страна на лентата за движение — жълта
               
               
                  КАНАДА
                  Двупосочно движение със забрана за смяна на лентата за движение
               
               
                  
                     
               
            
                  
                     
                  Осеви линии — жълти, дясна страна на лентата за движение — бяла, лява страна на лентата за движение — жълта
               
               
                  КАНАДА
                  Двупосочно движение, като е разрешена смяната само от една лента за движение
               
               
                  
                     
               
            
                  
                     
                  Осеви линии — бели
               
               
                  КАНАДА
                  Непрекъснати линии при входове и изходи на автомагистрали
               
               
                  
                     
               
            
                  
                     
                  Бели линии
               
               
                  КАНАДА
                  Направляващи линии
               
               
                  
                     
               
            
                  
                     
               
               
                  ДАНИЯ
               
               
                  
                     
               
            
                  
                     
               
               
                  ФИНЛАНДИЯ
               
               
                  
                     
               
            
                  
                     
               
               
                  ФРАНЦИЯ
                  Автомагистрали (1)
                  
               
               
                  
                     
               
            
                  
                     
               
               
                  ФРАНЦИЯ
                  Скоростни пътища (4 или 2 × 2 ленти за движение)
               
               
                  
                     
               
            
                  
                     
               
               
                  ФРАНЦИЯ
                  (други видове пътища)
               
               
                  
                     
               
            
                  
                     
               
               
                  ГЕРМАНИЯ
                  Второстепенни пътища
               
               
                  
                     
               
            
                  
                     
               
               
                  ГЕРМАНИЯ
                  Автомагистрали
               
               
                  
                     
               
            
                  
                     
               
               
                  ГЪРЦИЯ
               
               
                  
                     
               
            
                  
                     
               
               
                  ИТАЛИЯ
                  Второстепенни и местни пътища
               
               
                  
                     
               
            
                  
                     
               
               
                  ИТАЛИЯ
                  Автомагистрали
               
               
                  
                     
               
            
                  
                     
               
               
                  ИТАЛИЯ
                  Главни пътища
               
               
                  
                     
               
            
                  
                     
               
               
                  ИРЛАНДИЯ
               
               
                  
                     
               
            
                  
                     
               
               
                  ЯПОНИЯ
               
               
                  
                     
               
            
                  
                     
               
               
                  НИДЕРЛАНДИЯ
               
               
                  
                     
               
            
                  
                     
               
               
                  НОРВЕГИЯ
               
               
                  
                     
               
            
                  
                     
               
               
                  ПОРТУГАЛИЯ
               
               
                  
                     
               
            
                  
                     
               
               
                  РУСКА ФЕДЕРАЦИЯ
                  Повече от една лента за движение във всяка посока
                  (основен вариант)
               
               
                  
                     
               
            
                  
                     
               
               
                  РУСКА ФЕДЕРАЦИЯ
                  Повече от една лента за движение във всяка посока
                  (вариант 1 с лента за движение в обратната посока)
               
               
                  
                     
               
            
                  
                     
               
               
                  РУСКА ФЕДЕРАЦИЯ
                  Повече от една лента за движение във всяка посока
                  (вариант 2 с лента за движение в обратната посока)
               
               
                  
                     
               
            
                  
                     
               
               
                  РУСКА ФЕДЕРАЦИЯ
                  Една лента за движение във всяка посока
                  (вариант 1)
               
               
                  
                     
               
            
                  
                     
               
               
                  РУСКА ФЕДЕРАЦИЯ
                  Една лента за движение във всяка посока
                  (вариант 2)
               
               
                  
                     
               
            
                  
                     
               
               
                  ИСПАНИЯ
               
               
                  
                     
               
            
                  
                     
               
               
                  ШВЕЦИЯ
               
               
                  
                     
               
            
                  
                     
               
               
                  ШВЕЙЦАРИЯ
               
               
                  
                     
               
            
                  
                     
               
               
                  ОБЕДИНЕНО КРАЛСТВО
                  Автомагистрали (1)
                  
               
               
                  
                     
               
            
                  
                     
               
               
                  ОБЕДИНЕНО КРАЛСТВО
                  Път с две отделни платна
               
               
                  
                     
               
            
                  
                     
               
               
                  ОБЕДИНЕНО КРАЛСТВО
                  Път с едно платно (ограничение на скоростта > 40 mph)
               
               
                  
                     
               
            
            
         (1)  С изключение на някои зони (напр. свързващ път, лента за движение на бавнодвижещи се превозни средства и др.)
      (*)   Забележка:
      
      За движение при ограничение на скоростта до 60 km/h:
      
                   
               
               
                  a = 1…3 m; b = 3…9 m; a:b = 1:3;
               
            
                   
               
               
                  c = 3…6 m; d = 1…2 m; c:d = 3:1;
               
            
                   
               
               
                  e = 1 m; f = 2 m; e:f = 1:2.
               
            За движение при ограничение на скоростта над 60 km/h:
      
                   
               
               
                  a = 3…4 m; b = 9…12 m; a:b = 1:3;
               
            
                   
               
               
                  c = 6…9 m; d = 2…3 m; c:d = 3:1;
               
            
                   
               
               
                  e = 2 m; f = 4 m; e:f = 1:2.